যমজ শহর

[থাম্ব|300px|[পশ্চিমবঙ্গের কলকাতা (ডান) ও হাওড়া (বাম) শহর দুটি হুগলি নদীর উভয় তীরে অবস্থিত, আর হাওড়া কলকাতার "যমজ শহর" বলে পরিচিত।]]

দুটি নিকটবর্তী ক্রমবর্ধমান শহর বা নগর মিলিত হয়ে একক পৌরপুঞ্জ গঠন করলে তাদের মধ্যে যেকোনো একটি শহরকে অপরের **যমজ শহর** বলা হয়। এক্ষেত্রে শহর দুটি সাধারণত আকার ও মর্যাদার দিক থেকে সমান না হলেও সমতুল্য হয়ে থাকে। অবশ্য একটা শহর ও তুলনায় অনেক ছোট শহরতলি একত্রে "যমজ শহর" গঠন করে না, যদিও শহরতলিটা একসময় পৃথক শহর ছিল।

অনেকসময় একই নদীর উভয় তীরে একইসঙ্গে ক্রমবর্ধমান দুটি শহর মিলিত হয়ে "যমজ শহর" গঠন করে, যদিও সমস্ত যমজ শহর এভাবে গড়ে উঠে না। যেমন, ভারতের পশ্চিমবঙ্গ রাজ্যের কলকাতা ও হাওড়া শহর দুটি হুগলি নদীর উভয় তীরে প্রতিষ্ঠিত, আর মূলত হাওড়া স্টেশনের জন্য হাওড়া শহর কলকাতার "যমজ শহর" বলে পরিচিত।

কিছুক্ষেত্রে কোনো প্রশাসনিক সীমান্ত দ্বারা বিচ্ছিন্ন দুটি নিকটবর্তী শহর মিলিত হয়ে যমজ শহর গঠন করতে পারে। যেমন, ভারতের দিল্লি (কেন্দ্রশাসিত অঞ্চল) ও নয়ডা (উত্তরপ্রদেশ), কিংবা পাকিস্তানের ইসলামাবাদ (রাজধানী অঞ্চল) ও রাওয়ালপিন্ডি (পাঞ্জাব)। এছাড়া দুটি ভিন্ন দেশের সীমান্তে যমজ শহর গঠিত হতে পারে, যেমন কিনশাসা (গণতান্ত্রিক কঙ্গো প্রজাতন্ত্র) ও ব্রাজাভিল (কঙ্গো প্রজাতন্ত্র), কিংবা এল পাসো (মার্কিন যুক্তরাষ্ট্র) ও সিউদাদ খুরায়েস (মেক্সিকো)।

শুধু তাই নয়, কিছু যমজ শহর একত্রিত হয়ে প্রশাসনিকভাবে একক মহানগরী গঠন করতে পারে। যেমন, ১৯৬০ সালে দক্ষিণ ভারতের যমজ শহর হায়দরাবাদ ও সেকেন্দ্রাবাদ একত্রিত হয়ে বৃহত্তর হায়দরাবাদ গঠন করে; ১৯২৭ সালে চীনের তিনটি নিকটবর্তী শহর উছাং, হানখৌ ও হানইয়াং একত্রিত হয়ে উহান গঠন করে; আর ১৮৭৩ সালে হাঙ্গেরির যমজ শহর বুদা ও পেস্ট একত্রিত হয়ে বুদাপেস্ট গঠন করে।

একক পৌর এলাকা হিসাবে যমজ শহরের বিমানবন্দর একই হতে পারে, আর তার আইএটিএ বিমানবন্দর কোডে উভয় শহরের আদ্যাক্ষর থাকতে পারে। যেমন যুক্তরাষ্ট্রের DFW (ডালাস–ফোর্ট ওয়ার্থ) ও MSP (মিনিয়াপলিস–সেন্ট পল)।

## বর্তমান উদাহরণ
[300px|থাম্ব|[মার্কিন যুক্তরাষ্ট্রের অন্যতম যমজ শহর মিনিয়াপলিস ও সেন্ট পল (পশ্চাৎপট) নিয়ে গঠিত। এখানে মিনিয়াপলিস ও সেন্ট পল যথাক্রমে যুক্তরাষ্ট্রের মিনেসোটা রাজ্যের বৃহত্তম শহর ও রাজধানী শহর।]]
* ইসলামাবাদ ও রাওয়ালপিন্ডি, পাকিস্তান
* কায়রো ও গিজা, মিশর
* কুয়ালালামপুর ও পুত্রজায়া, মালয়েশিয়া
* কুয়াংচৌ ও ফোশান, চীন
* কোলন ও বন, জার্মানি
* টোকিও ও ইয়োকোহামা, জাপান
* ঢাকা ও নারায়ণগঞ্জ, বাংলাদেশ
* বুয়েনোস আইরেস ও লা প্লাটা, আর্জেন্টিনা
* ব্রাইটন ও হোভ, যুক্তরাজ্য
* হংকং ও শেনচেন, চীন

### ভারত
* অযোধ্যা ও ফৈজাবাদ, উত্তরপ্রদেশ
* আসানসোল ও দুর্গাপুর, পশ্চিমবঙ্গ
* আহমেদাবাদ ও গান্ধীনগর, গুজরাত
* ঋষিকেশ ও হরিদ্বার, উত্তরাখণ্ড
* কটক ও ভুবনেশ্বর, ওড়িশা
* কলকাতা ও হাওড়া, পশ্চিমবঙ্গ
* কানপুর ও লখনউ, উত্তরপ্রদেশ
* কুরুক্ষেত্র ও থানেশ্বর, হরিয়ানা
* খড়্গপুর ও মেদিনীপুর, পশ্চিমবঙ্গ
* গুরুগ্রাম ও মানেসর, হরিয়ানা
* দিল্লি (কেন্দ্রশাসিত অঞ্চল) ও নয়ডা (উত্তরপ্রদেশ)
* দুর্গ ও ভিলাই, ছত্তিশগড়
* ধারওয়াড় ও হুবলি, কর্ণাটক (দেখুন হুবলি-ধারওয়াড়)
* নবদ্বীপ ও মায়াপুর, পশ্চিমবঙ্গ
* নয়ডা ও গ্রেটার নয়ডা, উত্তরপ্রদেশ
* পিম্পরি ও চিঞ্চওয়াড়, মহারাষ্ট্র (দেখুন পিম্পরি-চিঞ্চওয়াড়)
* পুদুচেরি (পুদুচেরি) ও কডলুর (তামিলনাড়ু)
* প্রয়াগরাজ ও নাইনি, উত্তরপ্রদেশ
* প্রয়াগরাজ ও বারাণসী, উত্তরপ্রদেশ
* বিজয়ওয়াড়া ও গুণ্টুর, অন্ধ্রপ্রদেশ
* বেঙ্গালুরু (কর্ণাটক) ও হোসুর (তামিলনাড়ু)
* মথুরা ও বৃন্দাবন, উত্তরপ্রদেশ
* মহীশূর ও শ্রীরঙ্গপত্তন, কর্ণাটক
* মুঙ্গের ও জামালপুর, বিহার
* মুম্বই ও থানে, মহারাষ্ট্র
* মুম্বই ও নবি মুম্বই, মহারাষ্ট্র

### মার্কিন যুক্তরাষ্ট্র
* ডালাস ও ফোর্ট ওয়ার্থ, টেক্সাস
* মায়ামি ও ফোর্ট লডারডেল, ফ্লোরিডা
* মিনিয়াপলিস ও সেন্ট পল, মিনেসোটা
* সিয়াটল ও টাকোমা, ওয়াশিংটন

### আন্তর্জাতিক সীমান্তুবর্তী যমজ শহর
* আগরতলা (ভারত) ও আখাউড়া (বাংলাদেশ)
* এল পাসো (মার্কিন যুক্তরাষ্ট্র) ও সিউদাদ খুরায়েস (মেক্সিকো)
* কিনশাসা (গণতান্ত্রিক কঙ্গো প্রজাতন্ত্র) ও ব্রাজাভিল (কঙ্গো প্রজাতন্ত্র)
* ক্যালেক্সিকো (মার্কিন যুক্তরাষ্ট্র) ও মেক্সিক্যালি (মেক্সিকো)
* জোহোর বাহরু (মালয়েশিয়া) ও সিঙ্গাপুর
* উইন্ডসর (কানাডা) ও ডেট্রয়েট (মার্কিন যুক্তরাষ্ট্র)
* নায়াগ্রা ফলস (কানাডা) ও নায়াগ্রা ফলস (মার্কিন যুক্তরাষ্ট্র)
* ব্রাতিস্লাভা (স্লোভাকিয়া) ও ভিয়েনা (অস্ট্রিয়া)
* তিখুয়ানা (মেক্সিকো) ও সান ডিয়েগো (মার্কিন যুক্তরাষ্ট্র)

## সাবেক উদাহরণ
* উছাং, হানখৌ ও হানইয়াং, চীন (বর্তমান উহান)
* নিউ ইয়র্ক ও ব্রুকলিন, মার্কিন যুক্তরাষ্ট্র (বর্তমান বৃহত্তর নিউ ইয়র্ক)
* বুদা ও পেস্ট, হাঙ্গেরি (বর্তমান বুদাপেস্ট)
* ভিক্টোরিয়া ও কাউলুন, ব্রিটিশ হংকং (বর্তমান হংকং, চীন)
* লন্ডন ও ওয়েস্টমিনস্টার, ইংল্যান্ড (বর্তমান বৃহত্তর লন্ডন, যুক্তরাজ্য)

### ভারত
* নয়াদিল্লি ও পুরান দিল্লি (বর্তমান দিল্লি)
* হায়দরাবাদ ও সেকেন্দ্রাবাদ (বর্তমান বৃহত্তর হায়দরাবাদ, তেলেঙ্গানা)

## টীকা

## তথ্যসূত্র

বিষয়শ্রেণী:যমজ শহর
বিষয়শ্রেণী:ধরন অনুযায়ী শহর